
Lingua abnaki 


Na Galipedia, a Wikipedia en galego. 

O abnaki^ (Wobanakiodwawogan, en abnaki) é unha 
lingua algonquina oriental falada polo pobo abnaki no 
Canadá e nos Estados Unidos. 


Historia 


O territorio tradicional dos abnakis abranguía os actuais 
estados norteamericanos de Maine, Nova Hampshire e 
Vermont, os abnakis chamábanno "Ndakinna" ("A nosa 
Terra"), os abnakis orientais vivían en Maine ao leste das 
White Mountains e os occidentais ó oeste das montañas 
que cruzan Vermont e Nova Hampshire, o seu número era 
aproximadamente de 30.000, 20.000 orientais e 10.000 
occidentais. Á chegada dos europeos (1604), os abnakis 
víronse involucrados na guerra entre os franceses e os 
ingleses polo control do territorio onde vivían, tomando 
partido polos franceses. Ademais sufrían xa dende o 
século XVI das epidemias andazos traídas polos 
europeos, reducíndose o seu número ata 5.000 abanaquis 
occidentais e outros 5.000 orientais arredor do 1617, a 
tendencia seguiu ata 1676 no que absorben os refuxiados 
do sur de Nova Inglaterra desprazados polo asentamento 
de colonos, a guerra do rei Filipe (1675-1676) supuxo o 
establecemento de boa parte dos abnakis occidentais en 
terras do actual Canadá, onde estaban protexidos polos franceses, en 1683 establécese a misión católica de 
St. Francis, onde o abnaki era a lingua empregada en todos os niveis. Por volta de 1700 emprázase na súa 
actual situación, e en 1724 a maioría dos abnakis occidentais que quedaban nos Estados Unidos establécense 
nela. En 1759 un ataque británico destruíuna e tivo que ser reconstruída, arredor de 1775 estímanse en 1000 

Abnaki 

Wóbanakiódwawógan 

Falado en: Estados Unidos de América e 


Canadá 

Rexións: 

Total 

de falantes: 

Quebec, Maine, Vermont, Nova 
Hampshire 

Abnaki occidental, en 1999 
quedaban 5 falantes de 

avanzada idade. 

Abnaki oriental, en 1993 morreu 
a última falante, Madeline Shay, 
penobscot, malia iso entre 20 e 

25 penobscot aprenderon a 
lingua para transmitirlla ás 

novas xeracións. 

Familia: 

Americana 

Álxico 

Algonquino 

Algonquino oriental 

Abnaki 

Escrita: 

latino 

ISO 639-1: 

Códigos de lingua 

ISO 639-2: 

... 

ISO 639-3: 

ambos: 

aaq (http://www.sil.org/iso63 


9-3/documentation.asp? 


id=aaq) — abnaki oriental 

abe (http://www.sil.org/iso63 


9-3/documentation.asp? 


id=abe) — abnaki occidental 


























os abnakis occidentais. En 1805 as reservas canadenses dos abnakis 
aumentan o seu territorio para facer fronte ó medre da poboación. 
Segundo un informe de 1911 había 300 abnakis na misión de St. 
Francis con costumes franceses, pero aínda que mantiñan a lingua no 
fogar, esta non se transmitía aos nenos máis pequenos, e en 1974 só 
quedaban 20 falantes de avantada idade. 

En 1798 o estado de Massachusett (ao que entón pertencía Maine) 
establece a reserva Penobscot, aínda que o recoñecemento federal 
non chegou ata 1980, o resto dos abnakis dos Estados Unidos loitan 
polo seu recoñecemento oficial, pero a pesar de numerosas peticións 
non o conseguiron. 

Distribución xeográfica 


En Quebec, en 2003 había rexistrados 1.985 abnakis, dos que 472 
vivían no territorio tribal abnaki, 308 en Odonak-St. Francis e 64 en 
Wolinak-Bécancour. 



Área lingüística dos abnakis 
occidentais. 


En Estados Unidos en Vermont hai 1.700 preto do lago Champlain 
(Bitawbagok) e 1.000 en Nova Hampshire, en 1976 estableceuse un 
Concello Tribal Abnaki en Swanton, Vermont, pero carece de 
recoñecemento federal. Os 2000 Penobscot, si teñen recoñecemento 
federal, e 500 viven na reserva de Indian Island (Old Town), Maine. 

Dialectos 


Algúns lingüistas afirman que as diferenzas entre os dialectos son o 
suficientemente importante como para constituíren linguas 
separadas, pero os abnakis sempre se viron como unha soa nación 
que comparte unha lingua común, a pesar da distancia xeográfica e 
dialectal. 

■ Abnaki Oriental, extinto, tentativas para o revivir. 

■ Penobscot. 

■ Abnaki Occidental, case extinto, non se fixeron esforzos 
para o revitalizar. 

Escrita 


A maioría dos textos abnakis son tipo relixioso, sermóns, oracións e 
himnos, entre outros, escritos por misioneiros e empregados na 
liturxia da Igrexa católica entre o século XVIII e 1912, cada autor 
empregaba a súa propia escrita, non houbo tentativas de crear unha 
lingua estándar, o resto das publicacións está constituído por 
dicionarios e material didáctico. Non existe apenas literatura secular. 



Reservas abnaki no Quebec. 



Área lingüística do Penobscot antes 
da conquista de América. 


Pial Pol Wzókihlain, Joseph Laurent e Henry Lorne Masta, os tres 
de Odanak, son os tres autores abnakis máis importantes. O Padre 

Maurault, John Dyneley Prince, John Harrington, Frank Speck, Edwar Sapir, Truman Michleson e Irving 


















Hallowell son algúns autores non abnakis que se interesaron pola lingua, destacan sobre todo Franqois 
Eustache Lesueur, misioneiro en St. Francis, escribiu oracións e sermóns en abnaki entre 1716 e 1753, 
publicados en 1864, Sébastien Rale, compilou un dicionario arredor 1721, publicado en 1833. En 1884 
Joseph Laurent publicou New Familiar Abenakis and English Dialogues, tradución de fragmentos da liturxia 
da Igrexa Católica e algúns documentos legais. 

Máis recentemente Frank T. Siebert, compilou un dicionario penobscot, inédito, e Gordon Day e Jeanne 
Brink Alnobaodwa publicaron unha guía didáctica do abnaki occidental, The Western Abenaki Language 
Guide, en 1991 e en 1994 A Western Abenaki Dictionary. Jesse Bruchac é un autor contemporáneo, autor de 
contos e poesías na lingua. 

En 1995 Stephen Laurent editou o primeiro dicionario abnaki, compilado orixinalmente en 1715, Father 
Aubery’s French Abenaki Dictionary. 

O abnaki só se ensina, na variedade penobscot, na escola da reserva de Indian Island dende 1983, hora e 
media semanal ata oitavo grao . 


Notas 


1. "Entrada "abnaki" en Digalego". Arquivado dende o orixinal o 13 de agosto de 2019. 
Consultado o 13 de agosto de 2019. 


Véxase tamén 

Wikimedia Commons ten 
máis contidos multimedia 
nacategoría: Lingua 
abnaki 


Ligazóns externas 

■ Leccións de abnaki (http://www.cowasuck.org/language/language.htm) (en inglés) 

■ Dicionario de Joseph Laurient (http://www.canadiana.ca/view/oocihm. 08895/5?r=0&s=l) 

■ Pronuncia do abnaki (https://web.archive.Org/web/20050323234024/http://freepages.genealog 

y.rootsweb.com/~abenaki/Wobanaki/index.htm) 

■ Lingua abnaki (http://dmoz.org/Science/Social_Sciences/Linguistics/Languages/Natural/Algic/ 

Abenaki-Penobscot_Language/) no Open Directory 

■ Glosario abnaki (https://web.archive.Org/web/20050308162917/http://www.avcnet.org/ne-do-b 

a/menu_lag.html} 

